11. ΕΓΚΥΚΛΙΟΣ ΙΚΑ Αριθ.167 της 5 Δεκ.1951 Περί της τηρητέας διαδικασίας δια την έγκρισιν αποδόσεως δαπάνης δι’ αγοράν φαρμάκων επί επειγουσών περιπτώσεων. Προς άρσιν τυχόν αμφισβητήσεως εν σχέσει με την ακολουθητέαν διαδικασίαν δια την απόδοσιν δαπάνης εις ησφαλισμένους δι’ έκτακτον αγοράν φαρμάκων περί ων το άρθρ.16 παρ.2 του Κανονισμού Ασθενείας, γνωρίζομεν εις υμάς τα κάτωθι : Ως γνωστόν, συμφώνως προς τας διατάξεις του άρθρ.14 παρ.8 του Α.Ν.1846/51, εν συνδυασμώ προς τας του άρθρ.2 του εν ισχύϊ Κανονισμού Ασφαλιστικής Αρμοδιότητος τοιαύτας, οι Διευθυνταί των Υποκ/μάτων του Ιδρύματος έχουσιν την αποφασιστικήν αρμοδιότητα δια την χορήγησιν των ασφαλιστικών παροχών. Δια την έκδοσιν της σχετικής αποφάσεως περί αποδόσεως δαπάνης δι’ αγοράν φαρμάκων επί επειγουσών περιπτώσεων η υπηρεσία παροχών εκάστου Υποκ/τος συγκεντρώνει τα κατά νόμον στοιχεία, αφού δε προκαλέση την παρά της φαρμακευτικής  υπηρεσίας τούτου διενέργειαν κοστολογήσεως και ποσολογικού ελέγχου επί των φαρμάκων, διατυπώνει το σχέδιον αποφάσεως, όπερ τίθεται υπ’ όψιν του Δ/ντού του Υποκ/τος. Βάσει των ανωτέρω στοιχείων ο Δ/ντής τελικώς εγκρίνει ή μη την απόδοσιν της παρά του ησφαλισμένου κατά τ’ ανωτέρω πραγματοποιηθείσης δαπάνης. Διευκρινίζομεν, ότι θεωρείται ανακληθείσα δια της παρούσης διαταγής πάσα παρασχεθείσα μέχρι τούδε αντίθετος οδηγία. 